projecte-aina/catalan_government_crawling huggingface dataset:
Les "verificacions a través del monitoreig" representen un primer pas en un canvi de paradigma en el pensament entorn del control als ajuts.
Com a conseqüència de les baixes taxes d'error actual d'OTSC i el desig d'habilitar l'alerta prompta, les metodologies de monitoreig se centren en el comportament de la terra enlloc de l'estat de la terra.
Una sèrie temporal d'observacions ha reemplaçat la utilització d'un conjunt d'imatges com la font clau per les verificacions.
Els controls mitjançant monitorització de la Política Agrària Comú (PAC), que reemplacen els controls sobre el terreny que ja s'estan aplicant actualment amb la fi de comprovar que els ajuts directes per superfície s'atorguen correctament als agricultors de la UE, ja s'estan introduint a les collites de 2018/2019.
Diverses regions dels estats membres estan implementant un sistema de control dels ajuts agrícoles basat en la monitorització, segons el recentment adoptat article 40 del Reglament d'Execució.
Tals controls es basen en mètodes automàtics per observar, rastrejar i avaluar els criteris d'elegibilitat, els compromisos i les obligacions de la PAC.
Es porten a terme observacions periòdiques i sistemàtiques utilitzant imatges de Copernicus Sentinel o equivalents, utilitzant tècniques d'aprenentatge automàtic.
Quan la resolució de tals imatges no sigui suficient per arribar a una conclusió relativa al suport, l'autoritat competent haurà de portar a terme una "activitat de seguiment" adequada i complementària.
Una de les quals és la utilització de "time stacks", d'informació derivada d'imatges provinents de satèl·lits de molt alta resolució i que complementa l'entrada d'informació dels processos automàtics.
L'objecte de la present licitació és l'adquisició de tals "time stacks", és a dir, una variació de la senyal en el temps (eix temporal), ja sigui el producte en si mateix, ja sigui l'accés a un portal que permeti l'extracció de la informació per un ús posterior, per la campanya de 2019.
L'esquema de cofinançament ERA-NET és una iniciativa del programa Horizon 2020 que té per objectiu el suport a les associacions entre entitats públiques dels estats membres de la UE (i els països associats) per a la implementació i la coordinació d'activitats de networking en diferents camps de la investigació.
La present convocatòria ha estat organitzada per la xarxa conjunta dirigida per ERA-NETs SUSFOOD2 i CORE Organic que compta amb la participació de 21 organismes de finançament de 18 països/regions.
Aquesta xarxa té per objectiu complementar les polítiques de bioeconomia i alimentació de la UE, així com reforçar la cooperació en matèria de recerca, desenvolupament i innovació entre membres de la UE i estats associats per tal de maximitzar la contribució de la recerca al desenvolupament de sistemes alimentaris més sostenibles des de la producció fins al consum.
Amb aquesta convocatòria, ERA-NET tractarà d'incidir en els àmbits més rellevants per tal d'assolir una transició cap a un subministrament d'alimentació segur i sostenible.
La convocatòria s'estructura a través de quatre topics:
Topic 1: Sistemes alimentaris eficients en recursos, circulars i sense residus
Topic 2: Diversitat d'aliments del camp al plat
Topic 4: Embalatge sostenible i intel·ligent
Les propostes hauran de crear un valor afegit per als sistemes d'aliments sostenibles i orgànics, d'acord amb els objectius d'ERA-NET.
S'encoratja als sol·licitants a seguir un enfocament multi-actor, multidisciplinari i sistemàtic.
Els consorcis de recerca hauran d'estar conformats per almenys tres persones jurídiques independents elegibles provinents d'almenys tres països socis diferents.
L'anunci oficial de la convocatòria es llançarà el 2 de setembre del 2019.
La 15a Conferència de les Parts del Conveni sobre Diversitat Biològica (CDB) tindrà lloc a l'octubre de 2020 a la Xina i representarà una oportunitat única per reforçar els compromisos globals per a la biodiversitat.
En particular, es donarà inici a un pla d'acció en favor de la naturalesa i les persones.
Aquest pla té per objectiu impulsar l'acció voluntària de sectors econòmics i parts interessades en suport de la biodiversitat.
L'objectiu del contracte és reunir a les parts interessades amb les iniciatives del sector privat amb la fi de contribuir a la implementació de tals accions i el compromís en favor de la biodiversitat.
La finalitat és desenvolupar una veu empresarial combinada, amb un contingut clar i convincent, per aconseguir que la biodiversitat es generalitzi a les empreses a nivell global i de la Unió Europea.
Així mateix, se cerca que el sector empresarial es comprometi i contribueixi a formar una estratègia amb la fi d'assegurar compromisos a partir de la Conferència de les Parts del CDB el 2020.
El licitant haurà d'abordar els següents desafiaments:
L'objecte d'aquesta convocatòria és convocar ajuts per les persones armadores d'embarcacions pesqueres amb port base a Catalunya destinats a la paralització temporal d'activitats pesqueres de les modalitats d'arrossegament, encerclament i palangre de superfície.
També es convocaran ajuts per a les persones pescadores de les embarcacions afectades per aquesta paralització temporal.
El període de cessament de l'activitat de pesca és el fixat al calendari de parades temporals de l'activitat pesquera, que podrà ser cofinançat en base al FEMP.
El calendari recull les activitats realitzades el mes de desembre de 2017, i els anys 2018 i 2019.
Els percentatges de cofinançament són el 50% a càrrec del Fons Europeu Marítim i de la Pesca (FEMP), i 50% a càrrec del Ministeri d'Agricultura i Pesca, Alimentació i Medi Ambient (MAPAMA).
Els ajuts es concediran per una durada màxima de 15 dies (període subvencionable) per parades temporals amb un període computable de 30 dies.
En el cas de l'ajut a pescadors/res, atès que el període subvencionable és de 15 dies, l'import s'estableix en 1.800 €.
La droga és un problema a afrontar per part dels diferents estats de la Unió Europea.
Però sovint aquesta prové d'altres països de la mateixa UE o d'altres parts del món.
Alhora, la UE i en particular certes zones frontereres, són un punt de sortida de droga cap a altres destinacions finals.
En aquest sentit, intentar donar una resposta de manera individual des del propi estat no és massa efectiu.
L'objectiu d'aquesta convocatòria és fomentar propostes interestatals de cooperació i col·laboració per atacar el problema de la droga.
Es finançaran activitats encaminades a millorar la cooperació, tant entre els estats membres de la UE com entre estats membres i tercers països situats al llarg de les rutes de tràfic de drogues cap i des de la UE.
En particular, es donarà suport a projectes per millorar l'aplicació de la llei a l'àrea del tràfic il·lícit de drogues.
Les sol·licituds presentades hauran d'abordar, com a mínim, una de les prioritats següents:
La protecció de la propietat intel·lectual ("PI", o "IP" en anglès) és clau per promoure la innovació i impulsar la competitivitat de les pimes europees.
En aquest sentit, l'IPA4SME publica una nova convocatòria de suport financer i d'experts pels serveis de valorització i protecció de la propietat intel·lectual (IP) per les pimes que hagin rebut el Segell d'Excel·lència de l'Horizon 2020.
Per tal de ser elegible, l'empresa ha de complir els requisits següents:
El programa STARS té com a objectiu fomentar la formació de post-docs altament qualificats en tots els camps de la informàtica d'alt rendiment i aplicacions relacionades.
Aquesta iniciativa, coordinada pel Barcelona Supercomputing Center (BSC), forma part de la convocatòria COFUND de les accions Marie Sklodowska Curie dins del programa Horizon 2020.
Les línies i grups de recerca del BSC disponibles per acollir una posició postdoctoral en el marc del programa STARS són: (1) fusió, (2) anàlisi de riscos i riscos naturals, (3) biomecànica, (4) simulacions ambientals, (5) optimització de centres de dades, (6) sistemes de memòria per a HPC, (7) àlgebra lineal i biblioteques de matemàtiques, (8) acceleradors i comunicacions per a HPC, (9) ciències computacionals de la terra, (10) mecanismes de desenvolupament de biaix de previsió climàtica, (11) modelització de la qualitat de l'aire urbà, (12) serveis d'energia eòlica, (13) predicció del clima, (14) composició atmosfèrica, (15) comparativa de la genòmica, (16) mineria de text en biomedicina i (17) biologia computacional.
El programa STARS oferirà beques de recerca de fins a 24 mesos que proporcionaran als post-docs seleccionats un salari brut de 35.000 € i un pressupost anual per a viatges i activitats de recerca i formació de 5.400 €.
A més a més, el programa també proporcionarà als becaris STARS orientació, formació i supervisió professional a través de la Unitat d'Educació i Formació del BSC, el servei de recursos humans del centre i els departaments científics.
Per tal de ser elegibles, els candidats hauran de complir amb els següents criteris d'elegibilitat:
Els candidats hauran de presentar una sol·licitud completa que consti de:
L'objectiu d'aquesta convocatòria és donar suport a activitats de recerca clínica que condueixin a assajos clínics a gran escala amb el potencial d'assolir proves de demostració de l'eficàcia de l'aplicació de noves vacunes contra el virus Lassa.
Les activitats hauran d'incloure un o més assajos clínics (de fase II a fase III) que s'hauran de dur a terme als països de l'Àfrica subsahariana afectats pel virus Lassa per tal de comprovar la
immunogenicitat, la seguretat i l'eficàcia de la vacuna candidata.
Els projectes hauran d'incorporar activitats adreçades a la millora dels llocs d'assaig existents i/o desenvolupar nous llocs d'assaig.
Aquestes activitats poden incloure estudis observacionals, l'avaluació retrospectiva de dades epidemiològiques disponibles i estudis de cohorts prospectius per definir incidències i definicions de casos per a proves d'eficàcia posteriors.
Aquestes activitats també poden incloure l'avaluació d'assajos de diagnòstics recentment desenvolupats, així com lectures immunològiques per al rendiment de la vacuna o la configuració i/o enfortiment dels biobancs regionals i nacionals per a l'emmagatzematge i l'arxiu de mostres.
Els projectes s'hauran de realitzar en forma de consorcis formats per almenys tres persones jurídiques, dos de les quals hauran d'estar establertes en dos dels estats socis europeus participants i la tercera haurà d'estar establerta en un país de l'Àfrica subsahariana.
Per tal d'afrontar els reptes anteriors de les inversions en recerca i innovació (R+I), l'eficiència dels sistemes nacionals de R+I i la creació de xarxes, el programa en R+I de de la Unió Europea Horizon 2020 ha elaborat un pla de treball per al període 2018-2020 que té per objectiu difondre l'excel·lència i ampliar la participació dels Estats membres en R+I mitjançant una major implicació de les organitzacions nacionals en aquest domini.
La present convocatòria s'emmarca dins d'aquesta estratègia i té per objectiu portar investigadors destacats a les universitats i altres organitzacions de recerca dels països de la UE per tal d'ajudar-les a atraure, mantenir i augmentar el nombre de personal altament qualificat i així implementar els canvis estructurals necessaris per tal d'assolir l'excel·lència en I+D.
Les organitzacions d'investigació interessades a establir una càtedra ERA hauran de presentar una proposta que contingui una anàlisi DAFO dirigida a la implementació de les reformes pertinents per tal d'establir les condicions necessàries per a la realització d'una investigació excel·lent.
L'anàlisi haurà de contenir una descripció de les inversions necessàries en projectes de recerca, facilitats i infraestructures i com aquestes s'assoliran mitjançant la utilització dels fons europeus.
Els recipients de la subvenció ERA hauran de ser excel·lents investigadors i líders.
Aquests hauran d'establir el seu propi equip de recerca plenament integrat dins l'organisme coordinador per així garantir un millor rendiment de la investigació en l'àmbit científic escollit.
La subvenció podrà tenir una durada màxima de sis anys i cobrirà el nomenament de la càtedra ERA i dels integrants de l'equip (per exemple, els salaris, costos de contractació, costos administratius, costos de viatge i de vida).
Per tal d'afrontar els reptes anteriors de les inversions en recerca i innovació (R+I), l'eficiència dels sistemes nacionals de R+I i la creació de xarxes, el programa en R+I de de la Unió Europea Horizon 2020 ha elaborat un pla de treball per al període 2018-2020 que té per objectiu difondre l'excel·lència i ampliar la participació dels estats membres en R+I mitjançant una major implicació de les organitzacions nacionals en aquest domini.
La present convocatòria s'emmarca dins d'aquesta estratègia i té per objectiu potenciar les activitats de networking entre les institucions de recerca de les anomenades "widening countries" i els seus homòlegs líders a nivell internacional i de la UE.
Les activitats que es finançaran en el marc d'aquesta convocatòria contribuiran a:
Les propostes de twinning hauran de resumir clarament l'estratègia científica que realitzaran per tal de potenciar i estimular l'excel·lència científica i la capacitat d'innovació en una àrea de recerca definida, així com la qualitat científica dels socis que participaran en l'exercici del projecte d'agermanament.
Aquesta estratègia també haurà d'incloure un seguit d'acords per formular projectes de recerca conjunts i com el twinning els farà possibles.
Si s'escau, es pot remarcar també qualsevol línia d'actuació relacionada amb els objectius del desenvolupament sostenible.
Aquesta estratègia haurà d'incloure el conjunt complet d'activitats que es finançaran, com per exemple: intercanvis de personal a curt termini; visites d'experts i formació a curt termini o virtual; tallers; assistència a conferències; organització d'activitats conjuntes; activitats de difusió i divulgació.
També es tindrà en compte que aquest conjunt d'activitats promoguin un enfocament dedicat a promoure la participació d'investigadors que es trobin en els inicis de la seva carrera.
La durada del projecte de twinning podrà ser de fins a 3 anys.
COST (" European Cooperation in Science and Technology ") és una iniciativa finançada pel programa de recerca de la UE Horizon 2020 que reuneix investigadors, enginyers i acadèmics provinents d'universitats, centres de recerca, empreses, pimes, i d'altres àmbits rellevants per tal de desenvolupar conjuntament les seves pròpies idees en els àmbits de la ciència i la tecnologia per mitjà de la cooperació transeuropea i una perspectiva interdisciplinar.
Els sol·licitants estan convidats a presentar propostes d'accions que contribueixin a una millora i desenvolupament de coneixements científics, tecnològics, econòmics, culturals o socials a Europa.
COST no finança directament la recerca desenvolupada en els àmbits esmentats, sinó que dóna suport a la creació de xarxes a través de diferents eines com ara reunions, missions científiques a curt termini, escoles de formació i activitats de difusió de les accions COST.
Les propostes han de reflectir les principals característiques de les accions de COST, és a dir, (i) facilitar l'intercanvi, la creació i l'aplicació de coneixements; (ii) disposar d'una perspectiva europea i multidisciplinar; i (iii) reforçar les bases científiques i tecnològiques dels àmbits de coneixement proposats.
Les propostes també hauran de respondre a la política d'excel·lència, inclusió i ampliació de COST, que té com a objectiu proporcionar oportunitats de col·laboració a tots els investigadors, enginyers i estudiosos dels països membres de la iniciativa, així com fomentar la participació entre joves talents i líders de la pròxima generació, en particular, fomentant oportunitats de treball per a investigadors primerencs i garantir l'equilibri de gènere.
Les accions que el programa COST finançarà s'hauran de presentar en forma d'un consorci que haurà d'integrar almenys 7 membres del COST entre els quals un nombre mínim provingui dels COST " Inclusiveness Target Countries" (ITC).
GEOTHERMICA és una acció de cinc anys finançada pel programa de recerca i innovació de la Unió Europea Horizon 2020.
El seu objectiu és donar suport a col·laboracions conjuntes entre estats membres de la UE, països associats i països tercers, incloent iniciatives de programació i convocatòries conjuntes.
Amb l'anunci d'aquesta segona convocatòria, GEOTHERMICA pretén llançar projectes que accelerin el pilotatge, la demostració i la validació de nous conceptes de subministrament d'energia geotèrmica dins del sistema energètic i que identifiquin camins cap a un desplegament comercialment viable.
La convocatòria s'estructura a partir de quatre grans temes, que cobreixen totes les etapes del cicle de desenvolupament d'una instal·lació geotèrmica segura, sostenible, competitiva i assequible.
Les àrees temàtiques són les següents:
Es finançaran projectes que proposin tècniques innovadores i millorades de prospecció i exploració, així com mètodes de modelització per identificar i avaluar recursos geotèrmics.
Es subvencionaran aquelles iniciatives que incloguin noves tecnologies de perforació i finalització, optimització de dipòsits, i estimulació i sistemes innovadors per controlar la sismicitat induïda.
Es finançaran tots aquells conceptes innovadors que il·lustrin l'energia geotèrmica com a part del sistema energètic; dipòsits geotèrmics per a calefacció, refrigeració i emmagatzematge; cicles de potència innovadors; fluxos d'ingressos nous provinents de beneficis addicionals derivats de l'ús geotèrmic (com l'extracció de minerals).
Es subvencionaran aquells projectes adreçats a proporcionar noves aproximacions per a millorar la injectivitat, així com la fiabilitat i la disponibilitat de les operacions d'injecció; equips nous, materials i mètodes per reduir i optimitzar les despeses d'explotació; tecnologies de gestió intel·ligent de dipòsits perjudicials, així com enfocaments innovadors per gestionar la sismicitat induïda durant la producció.
Els projectes poden cobrir més d'una àrea temàtica.
Almenys tres sol·licitants elegibles d'almenys tres països participants hauran de formar part del consorci.
La present convocatòria s'emmarca en el programa de treball de l'Horizon 2020 sobre "Tecnologies Futures i Emergents" (FET) que té per objectiu la creació a Europa d'un terreny fèrtil per a col·laboracions multidisciplinàries responsables i dinàmiques sobre tecnologies futures i la iniciació de nous ecosistemes europeus de recerca i innovació al seu voltant.
Els tres nous topics que s'han obert en el marc del programa FET, s'inclouen dins la temàtica "Abordar els grans reptes interdisciplinaris sobre ciència i tecnologia" i s'espera que promoguin canvis en l'economia i la societat, beneficiant als ciutadans europeus i preparant el camí per al lideratge tecnològic i industrial global.
Els tres nous tòpics oberts són els següents:
Topic FETFLAG-05-2020 - Convocatòria complementària de computació quàntica
S'espera que les propostes realitzades en el marc d'aquest topic abordin un conjunt de reptes de la tecnologia quàntica, mitjançant activitats que assoleixin un nivell 38 de TRL, i que s'articulin per mitjà de dos línies fonamentals d'actuació:
Pressupost: 15M € per a propostes de hardware i 4,7M € per a propostes de software
Topic FETFLAG-06-2020 - Cooperació internacional en matèria de tecnologies quàntiques
Les accions que es finançaran en el marc d'aquest topic s'hauran d'orientar a l'elaboració d'un full de ruta per a la cooperació internacional que defineixi on són els punts forts d'Europa, les competències que falten a Europa i en quines regions es troben.
El document haurà d'incloure informació sobre les diverses estratègies nacionals seguides en matèria d'innovació, els sistemes de finançament disponibles i les agències de finançament implicades.
També s'espera que aquesta acció proporcioni recomanacions concretes sobre activitats de cooperació internacional, incloent-hi la manera com aquestes es poden posar en marxa aplicant els instruments de finançament disponibles i identificant aquelles regions on es puguin establir col·laboracions beneficioses.
Topic FETFLAG-07-2020 - Formació i educació sobre tecnologies quàntiques
Aquest topic s'orienta a la creació d'un programa pilot que tingui per objectiu el desenvolupament d'un màster en enginyeria quàntica i aplicacions industrials.
Aquest programa educatiu s'haurà de realitzar en estreta col·laboració amb actors rellevants de la indústria europea per tal d'elaborar un pla que abordi les necessitats actuals de la indústria quàntica.
Aquest programa haurà d'incloure la participació d'almenys cinc estats membres de la UE o països associats a l'Horizon 2020, juntament amb un pla per arribar a tota Europa.
Amb l'objectiu d'abordar les principals preocupacions de les polítiques de salut i trobar un paquet de solucions es va organitzar un primer EHFG Hackathon, organitzat conjuntament amb el soci EIT Health.
Després d'una col·laboració fructífera, aquest any tornaran a unir forces per abordar un problema que requereix d'atenció immediata: la reticència a la vacunació.
Marcat com una de les 10 principals amenaces per la salut mundial de 2019, i una de les principals prioritats de l'OMS, la reticència a la vacunació amenaça de comprometre el progrés realitzat en la lluita contra les malalties evitables per vacunació.
La creixent popularitat dels moviments contra la vacunació, i les creences negatives basades en mites, la por i la desinformació, estan produint brots de malalties allà on ja s'havien eradicat.
El Hackathon 2019 pretén reunir a 35 experts de diferents orígens i cultures en una marató de 3 dies d'intens treball orientat a abordar el problema, en petits grups, i intentant trobar solucions innovadores i implementables.
S'espera avançar cap aquest format de col·laboració intersectorial que promou solucions ràpides, inusuals i inesperades.
Els equips competidors es distribuiran en base a la seva experiència i la seva expertesa individual i presentaran les seves solucions davant d'un jurat d'experts.
Els tres equips finalistes presentaran les seves idees davant l'audiència durant el Ple de Clausura el 4 d'octubre de 2019.
S'atorgaran dos premis per valor de 25.000 euros, un del jurat i un altre de l'audiència, als guanyadors del Hackathon.
Les sol·licituds estan obertes per tots aquells que tinguin interès en les polítiques de salut.
El viatge, l'allotjament, els àpats i la taxa de la conferència EHFG estarà cobert per tots els candidats seleccionats.
Aquest segon Hackathon EHFG es durà a terme a Bad Hofgastein, Àustria, de l'1 al 4 d'octubre del 2019.